ਆਸ਼ਾ ਸੈਣੀ
ਆਸ਼ਾ ਸੈਣੀ ਇੱਕ ਭਾਰਤੀ ਅਦਾਕਾਰਾ ਅਤੇ ਮਾਡਲ ਹੈ। ਉਸ ਦਾ ਅਸਲ ਨਾਂ ਫਲੋਰਾ ਦੇਵੀ ਹੈ ਜਿਸ ਨੂੰ ਉਸ ਦੇ ਸਕ੍ਰੀਨ ਨਾਂ ਆਸ਼ਾ ਦੇਵੀ ਵਜੋਂ ਵੀ ਜਾਣਿਆ ਜਾਂਦਾ ਹੈ। ਉਹ ਮੁੱਖ ਤੌਰ 'ਤੇ ਦੱਖਣੀ ਭਾਰਤ ਦੀਆਂ ਫ਼ਿਲਮਾਂ ਵਿੱਚ ਅਦਾਕਾਰੀ ਕਰਦੀ ਹੈ। ਉਹ ਕਈ ਕੰਨੜ, ਤਾਮਿਲ ਦੇ ਨਾਲ-ਨਾਲ ਹਿੰਦੀ ਫਿਲਮਾਂ ਵਿੱਚ ਵੀ ਨਜ਼ਰ ਆਈ। ਪ੍ਰੇਮ ਕਸਮ (1999) ਤੋਂ ਆਪਣੀ ਸ਼ੁਰੂਆਤ ਤੋਂ ਬਾਅਦ, ਉਸ ਨੇ 50 ਤੋਂ ਵੱਧ ਫਿਲਮਾਂ ਵਿੱਚ ਕੰਮ ਕੀਤਾ ਹੈ ਅਤੇ ਰਜਨੀਕਾਂਤ, ਵੀ.ਰਵੀਚੰਦਰਨ, ਸੁਦੀਪ, ਸ਼ਿਵਰਾਜਕੁਮਾਰ, ਵਿਜੈਕਾਂਤ, ਪ੍ਰੱਭੂ, ਕਾਰਤਿਕ, ਜਗਪਤੀ ਬਾਬੂ ਅਤੇ ਰਾਜਸੇਖਰ ਨਾਲ ਕੰਮ ਕੀਤਾ।